
Par kustamās mantas – cirsmas nekustamajā īpašumā Beļavas pagastā ar nosaukumu “Meži”, pircēja apstiprināšanu
Gulbenes novada pašvaldības dome 2026.gada 30.jūlijā pieņēma lēmumu Nr. GND/2026/618 “Par kustamās mantas – cirsmas nekustamajā īpašumā Beļavas pagastā ar nosaukumu “Meži”, pirmās izsoles rīkošanu” (protokols Nr. 14; 85.p.), ar kuru tika nolemts nodot atsavināšanai un rīkot Gulbenes novada pašvaldības kustamās mantas – cirsmas (1.kvartāla 1., 2., 3.nogabalā) ar kopējo izcērtamo platību 1,94 ha, kas atrodas Gulbenes novada pašvaldības nekustamā īpašuma Beļavas pagastā ar nosaukumu “Meži”, kadastra numurs 5044 007 0185, sastāvā ietilpstošajā zemes vienībā ar kadastra apzīmējumu 50440070185 (turpmāk – Kustamā manta), pirmo elektronisko izsoli ar augšupejošu soli, apstiprināt izsoles noteikumus un pirmās izsoles sākumcenu.
[bookmark: _Hlk240289188][bookmark: _Hlk224543125][bookmark: _Hlk231909708][bookmark: _Hlk229387007][bookmark: _Hlk240289338][bookmark: _Hlk231909686]Laika posmā no 2026.gada 12.augusta plkst.13:00 līdz 2026.gada 11.septembrim plkst. 13:09 elektronisko izsoļu vietnē https://izsoles.ta.gov.lv notika kustamās mantas elektroniskā izsole. Gulbenes novada pašvaldība autorizējusi dalībai izsolē piecus pretendentus. SIA “Grotes AB”, reģistrācijas numurs 40003804209, juridiskā adrese Brīvības gatve 373 – 19, Rīga, LV-1024, par augstāko nosolīto cenu 14499,20 EUR (četrpadsmit tūkstoši četri simti deviņdesmit deviņi euro divdesmit centi) ir ieguvusi tiesības pirkt kustamo mantu.
Saskaņā ar Pašvaldību likuma 10.panta pirmās daļas 17.punktu dome ir tiesīga izlemt ikvienu pašvaldības kompetences jautājumu. Tikai domes kompetencē ir noteikt kārtību, kādā veicami darījumi ar pašvaldības kustamo mantu. Savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos. 
Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, bet par kustamo mantu - nedēļas laikā no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā. 
Pirkuma maksa 2026.gada 17.septembrī ir samaksāta pilnā apmērā.
Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu valsts vārdā paraksta finanšu ministrs vai viņa pilnvarota persona, atvasinātas publiskas personas vārdā — attiecīgās atvasinātās publiskās personas lēmējinstitūcijas vadītājs vai viņa pilnvarota persona, bet kustamās mantas pirkuma līgumu — publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.
Pamatojoties uz Pašvaldību likuma 10.panta pirmās daļas 17. un 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2026.gada 15.septembra sēdes lēmumu “Par kustamās mantas – cirsmas nekustamajā īpašumā Beļavas pagastā ar nosaukumu “Meži”, izsoles rezultātu apstiprināšanu” (protokolu Nr. GND/2.7.2/26/20 (4.§)), atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. APSTIPRINĀT Gulbenes novada pašvaldības kustamās mantas – cirsmas (1.kvartāla 1., 2., 3.nogabalā) ar kopējo izcērtamo platību 1,94 ha, kas atrodas Gulbenes novada pašvaldības nekustamā īpašuma Beļavas pagastā ar nosaukumu “Meži”, kadastra numurs 5044 007 0185, sastāvā ietilpstošajā zemes vienībā ar kadastra apzīmējumu 50440070185, elektronisko izsoļu vietnē https://izsoles.ta.gov.lv laika posmā no 2026.gada 12.augusta plkst.13:00 līdz 2026.gada 11.septembrim plkst. 13:09 notikušās izsoles rezultātus.
2. Trīsdesmit dienu laikā pēc izsoles rezultātu apstiprināšanas slēgt kustamās mantas pirkuma līgumu ar SIA “Grotes AB”, reģistrācijas numurs 40003804209, juridiskā adrese Brīvības gatve 373 – 19, Rīga, LV-1024, par nosolīto cenu 14499,20 EUR (četrpadsmit tūkstoši četri simti deviņdesmit deviņi euro divdesmit centi).
3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

